hu hu hu hu hu hu hu hu hu hu hu de hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu la de fr id hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Magyar Közgazdasági Társaság – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 26. 2 változtatás vár ellenőrzésre.
Ugrás a navigációhoz Ugrás a kereséshez
Budapest, Bajcsy-Zsilinszky út 78, 1055
A Magyar Közgazdasági Társaság weboldala
A Wikimédia Commons tartalmaz Magyar Közgazdasági Társaság témájú médiaállományokat.
A Magyar Közgazdasági Társaság (MKT) a magyar közgazdászok legrégebbi szakmai szervezete, közhasznú egyesület. Célja a közgazdasági ismeretek terjesztése, a szakmai közélet fejlesztése, a közgazdászok általános érdekeinek képviselete. Főként előadásokat, tanfolyamokat, szakmai vitákat, találkozókat szervez. Fenntart egy saját szakkönyvtárat is, amely Győrben található. Tagjai többnyire egyetemi vagy főiskolai végzettséggel rendelkező közgazdászok illetve egyetemi hallgatók. A tagok legnagyobb csoportja a harmincas életéveinek második felében, illetve a negyvenes éveinek elején jár.
3.1 Az MKT vezető szervei, vezető tisztségviselői
A Magyar Közgazdasági Társaságot 1894. május 27-én alapították, ezzel Európában is az első hasonló szakmai-tudományos szervezetek közé tartozik. A szervezet első elnöke Láng Lajos, második elnöke Kautz Gyula volt. 1908-ban ifj. Paikert Alajos lett a főtitkára. Az ötvenes években a tevékenységét fel kellett függesztenie, ekkor Heller Farkas volt a szervezet vezetője. Néhány év elteltével, 1959-ben a szervezet újraalakult. A rendszerváltás utáni évek óta növekszik a szerepe és a taglétszáma. Ebben az időszakban hosszú éveken keresztül Halm Tamás volt az MKT főtitkára, ezt a pozíciót 2014-ig töltötte be. Ő tartott előadást a Magyar Közgazdasági Társaság 125 éves történetéről az MKT 2019. évi, ünnepi küldöttgyűlésén.[1]
A Magyar Közgazdasági Társaság a rendezvényeit a pandémia miatt 2020 márciusától online módon szervezi. Konferenciái, előadásai, kerekasztal-beszélgetései szabadon visszanézhetők az MKT YouTube-csatornáján,[2] illetve visszahallgathatók az MKT podcastjában.[3]
Ez a szakasz egyelőre üres vagy erősen hiányos. Segíts te is a kibővítésében!
A Magyar Közgazdasági Társaságnak mintegy három és félezer tagja van.[forrás?]
A társaság 2021-ben már 25 szakosztályt működtet, és csaknem valamennyi megyében vannak helyi szervezetei, amelyek rendszeresen előadásokat, vitákat, konferenciákat rendeznek. Az MKT legfontosabb rendezvénye a Közgazdász-vándorgyűlés,[4] amit évente más városban rendeznek meg, a helyi megyei szervezet támogatásával. 2021 szeptemberében már az 59. vándorgyűlést rendezte meg a társaság, a pandémia miatt az online térben. Ugyancsak kiemelkedő a Fiatal Közgazdászok Országos Találkozója, amit az MKT Ifjúsági Bizottsága szervez minden év tavaszán.
A Magyar Közgazdasági Társaság közhasznú, független egyesület, amely fórumain teret kíván adni valamennyi közgazdasági áramlat és iskola számára, ugyanakkor fontos feladatának tekinti a szabad szakmai véleménynyilvánítás elősegítését. A társaság célja, hogy tagjai révén és a rendelkezésére álló eszközökkel segítse a közgazdaság-tudomány fejlődését és gyakorlati alkalmazását, a társtudományok képviselőivel való kapcsolattartást, a közgazdasági gondolkodás erősítését, hozzájáruljon a nemzet gazdagodásához, valamint tagjainak és általában a közgazdászoknak a szakmai érdekképviseletéhez és érdekvédelméhez.
Ez a szakasz egyelőre üres vagy erősen hiányos. Segíts te is a kibővítésében!
Az MKT vezető szervei, vezető tisztségviselői[szerkesztés]
A társaságon belül megyei szervezetek és országos hatáskörű budapesti szakosztályok működnek.
Az MKT jelenlegi elnöke Pleschinger Gyula, a Magyar Nemzeti Bank Monetáris Tanácsának tagja.
Az MKT főtitkára Hegedüs Éva, a Gránit Bank elnök-vezérigazgatója.
A társaság alelnökei: Balázs Péter egyetemi tanár (CEU, Budapesti Corvinus Egyetem), Bod Péter Ákos tanszékvezető egyetemi tanár (Budapesti Corvinus Egyetem), Palócz Éva vezérigazgató (Kopint-Tárki Zrt.), Palotai Dániel, az IMF ügyvezető igazgatója,[5] Patai Mihály a Magyar Nemzeti Bank alelnöke, a Budapesti Értéktőzsde Zrt. elnöke és Wolf László, az OTP Bank Nyrt. vezérigazgató-helyettese.
A társaság örökös tiszteletbeli elnökei Kovács Árpád, a Költségvetési Tanács elnöke, valamint Kádár Béla.[6]
Egészség- és egészségügy-gazdaságtani szakosztály
Fintech és Pénzügyi Kultúra szakosztály
Gazdaságpolitikai és gazdaságelméleti szakosztály
Ipari és vállalkozási szakosztály
Mezőgazdasági és Élelmiszeripari szakosztály
Az MKT Ifjúsági Bizottságának alapvető célja szakmai szerveződésbe integrálni azon fiatalokat, leendő és már végzett közgazdászokat, akik érdeklődnek a szakma iránt, akik szeretnének folyamatosan fejlődni, első kézből értesülni a világ, a régió, az ország gazdasági ügyeiről, gazdaságpolitikai kérdéseiről.
Tevékenységünkkel azokat a fiatal közgazdászokat célozzuk, akik szakmai tudásukat bővíteni szeretnék, véleményüket és kérdéseiket egy-egy adott témakörben megosztanák, illetve feltennék.
Több magyar felsőoktatási intézményben működik az MKT-nak ifjúsági szervezete. Ezek:
MKT BMSZ IB (Pécs)
MKT PSZK (BGE Pénzügyi és Számviteli Kar)
MKT Győri Ifjúsági Szervezete
MKT Külker (BGE Külkereskedelmi Főiskolai Kar)
MKT Miskolci Ifjúsági Szervezete
MKT Nyíregyházi Ifjúsági Szervezete
MKT OE (Óbudai Egyetem)
MKT Szegedi Ifjúsági Bizottsága
MKT Zalaegerszegi Ifjúsági Szervezete
↑ admin: Közgyűlést tartott a 125 éves MKT (magyar nyelven). www.mkt.hu. (Hozzáférés: 2020. augusztus 24.)
↑ Magyar Közgazdasági Társaság - YouTube. www.youtube.com. (Hozzáférés: 2022. január 16.)
↑ Magyar Közgazdasági Társaság • A podcast on Anchor (angol nyelven). Anchor. (Hozzáférés: 2022. január 16.)
↑ Közgazdász-vándorgyűlés. kozgazdasz-vandorgyules.blog.hu. (Hozzáférés: 2020. augusztus 24.)
↑ Palotai Dániel személyében először került magyar szakember az IMF döntéshozó testületébe. www.mnb.hu. (Hozzáférés: 2022. január 14.)
↑ admin: Az MKT elnöksége és felügyelőbizottsága (magyar nyelven). www.mkt.hu. (Hozzáférés: 2020. augusztus 24.)
↑ admin: Szakosztályaink (magyar nyelven). www.mkt.hu. (Hozzáférés: 2020. augusztus 24.)
Magyar Közgazdasági Társaság Ifjúsági Bizottság
A Magyar Közgazdasági Társaság internet-televíziós beszélgetés-sorozata
Magyar Közgazdasági Társaság Szakkönyvtárának online katalógusa
GazMag - ingyenes, negyedévente megjelenő magazin
A lap eredeti címe: „https://hu.wikipedia.org/w/index.php?title=Magyar_Közgazdasági_Társaság&oldid=24622350”
Hibás fájlhivatkozásokat tartalmazó szócikkek
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 26., 15:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.